stanford-oval/wikipedia huggingface dataset:
ספינת אוויר
היסטוריה > ספינות אוויר במלחמת העולם השנייה

בניית ספינות אוויר באמריקה למטרות אזרחיות הופסקה בשנות השלושים עקב סדרה של תאונות. אף על פי כן, נמשך פיתוח ספינות אוויר לצורכי לחימה.
בזמן שהגרמנים החליטו שספינות האוויר מיושנות מדי והעדיפו להשקיע את מרצם בפיתוח מטוסים, בארצות הברית שקדו על תוכנית לבניית ספינות אוויר צבאיות. בשעת המתקפה על פרל הארבור ב-7 בדצמבר 1941, שהובילה להצטרפותה של ארצות הברית למלחמה, היו ברשותה 10 ספינות אוויר רכות:
4 ספינות מסדרה K-4, K-3, K-2 :K ו-K-5 שנועדו לשמש כספינות סיור ויוצרו בשנת 1938.
3 ספינות מסדרה L-2, L-1 :L ו-L-3 שהיו ספינות אימונים ונבנו בשנת 1938.
ספינה אחת מסדרה G שנבנתה בשנת 1936 למטרות אימונים.
2 ספינות מסדרה TC שהיו ספינות סיור ישנות יותר ונבנו בשנת 1933.
רק הספינות מסדרה K ו-TC היו כשירות ללחימה, ונעשה בהן שימוש כנגד צוללות יפניות וגרמניות. בעקבות הצלחת ספינות האוויר במלחמת העולם הראשונה נגד הצוללות, הוחלט לייצר דגם חדש למטרה זו. ספינת האוויר ZP-12 נבנתה ב-2 בינואר 1942 והתבססה על סדרה K. חודש לאחר מכן, יוצרה גם ספינת האוויר ZP-32 שנתבססה על סדרות ה-TC וה-L. הוקם גם בסיס אימונים צבאי.
משנת 1942 עד שנת 1945 נבנו במפעל גודייר שבאוהיו 154 ספינות אוויר עבור הצי האמריקני ועוד 5 ספינות לצרכים אזרחיים. עבורן הוכשרו כ-1,400 טייסים וכ-3,000 אנשי צוות.
תפקידן העיקרי של ספינות האוויר היה ליווי וסיור לאורך החוף האמריקני. הן גם שמשו להכוונת ספינות, חיפושים ומשימות הצלה. במקרים נדירים יותר נעשה בהן שימוש לצילומי ריגול, הטלת מוקשים ימיים, גריפת מוקשים, הצנחת כוחות ונשיאת מטען.
ספינות האוויר תקפו את הצוללות בדרך-כלל באמצעות הטלת פצצות עומק. בצורה זו של התקפה התאימה ספינת האוויר את מהירותה לזו האיטית של הצוללת והטילה את פצצות העומק עד להשמדתה. בנוסף, לצוללות מתחת לפני המים לא הייתה אפשרות לגלות ספינות אוויר מתקרבות.
ספינת אוויר אחת בלבד הופלה בידי צוללת. הספינה, מסדרה K, סיירה בלילה שבין ה-18 ל-19 ביולי 1943 ליד פלורידה ואותרה על ידי צוללת גרמנית שפתחה לעברה באש. בשל בעיה במנגנון שחרור הפצצות, נפגם קצב האש של ספינת האוויר והיא נפגעה קשות. צוות הספינה נחת בשלום על המים אך אחד מאנשיו נהרג מתקיפת כריש. הצוללת הושמדה שעות ספורות לאחר מכן.
ברית המועצות נעזרה בספינות אוויר בודדות במהלך המלחמה. הספינה W-12 נבנתה בשנת 1939, הוכנסה לשירות ב-1942 ומטרתה הייתה אימון צנחנים והובלת ציוד. היא ביצעה 1,432 הובלות במשקל כולל של 300 טון עד 1945. ב-1 בפברואר 1945 יוצרה ספינת אוויר נוספת, לשם גריפת מוקשים וניקוי שרידים מהים השחור, והיא התרסקה ב-21 בינואר 1947. ספינה נוספת, W-12 ביס פטריוט הוזמנה ב-1947 ושימשה בעיקר לאימונים, תהלוכות ותעמולה.
היסטוריה > המשך השימוש בספינות אוויר

אף על פי שספינות האוויר אינן משמשות כיום להובלת נוסעים, נעשה בהן שימוש למטרות אחרות.
בשנים האחרונות, חזרה חברת צפלין לייצר ספינות אוויר. הדגם החדש, שנקרא "צפלין NT", ביצע את טיסת הבכורה שלו ב-18 בספטמבר 1997. כיום ישנן שלוש ספינות אוויר מסוג זה. אחת נמכרה לחברה יפנית. אחרת טסה מעל אתונה בזמן האולימפיאדה ב-2004 כאמצעי אבטחה נגד פעולות טרור.
ספינות אוויר רכות משמשות לפרסום וכבסיס למצלמות טלוויזיה באירועי ספורט מרכזיים.
ספינות אוויר לא-מאוישות משמשות ליישומים צבאיים: בעיקר תצפית, צילום ואבטחת גבולות. יתרונן של ספינות האוויר הוא טווח פעולה רחב וחיסכון גדול בעלות התפעול מאחר שאינן דורשות דלק רב כדי להישאר באוויר למשך פרקי זמן ארוכים. לעיתים, ספינת האוויר מחוברת לקרקע בכבל.
היסטוריה > מחקרים כיום

בנוסף למחקרים על ספינות אוויר רכות שגרתיות, ישנם גם מספר אבות טיפוס בלתי רגילים שממשיכים להיחקר. דוגמה אחת היא תכנון של צבא ארצות הברית לספינה סולארית ענקית שתשמש לריגול ותקשורת. הספינה, שגודלה פי 25 מספינת אוויר רכה של גודייר, מתוכננת לשאת טונות של ציוד ריגול ותקשורת הרחק מטווח תותחי הנ"מ.
נערך הסכם עם חברת לוקהיד מרטין לאספקת ספינות מגביהות טוס שיהוו תחליף ללוויינים נמוכי מסלול המשמשים למטרות תקשורת. הצעה אחת היא לשלוח ספינות אוויר בלתי מאוישות לגובה 21 ק"מ כדי לספק שירותי מידע ותקשורת סלולרית.
ראו גם

כדור פורח
צפלין
שנות ה-20 של המאה ה-7

שנות ה-20 של המאה ה-7 היו העשור השלישי של המאה ה-7, החלו ב-1 בינואר 620 והסתיימו ב-31 בדצמבר 629.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

17 במרץ 624 – קרב בדר – בקרב מנצח מוחמד בראש צבא קטן של 300 לוחמים לראשונה את אנשי מכה משבט קורייש בראשותו של אבו ג'הל שנהרג בקרב ואבו סופיאן מבית אומיה (אביו של הח'ליף החמישי מועאויה)
627 – קרב הח'נדק (השוחה): 10,000 מאנשי מכה צרים על העיר אל מדינה, אשר נשלטה על ידי המוסלמים בהנהגתו של הנביא מוחמד, אך נאלצים לסגת כתוצאה ממחסור באספקה.
628 – הקיסר הרקליוס כובש את בירת הממלכה הפרסית קטסיפון ומחזיר לשליטת האימפריה הביזנטית את מצרים, ארץ ישראל, סוריה, אנטיוכיה ומסופוטמיה
629 – הביזנטים כובשים את ירושלים מידי הפרסים
629 – קרב ח'ייבר – הקרב נערך בין מאמיניו של מוחמד לשבטים יהודים שהתגוררו בח'ייבר, שבחצי האי ערב. בקרב שהתחולל בין מוחמד ואנשיו לבין חקלאים יהודים שישבו בנווה המדבר ח'ייבר (خيبر) הרגו אנשי מוחמד 100 מאנשי ח'ייבר. הנותרים הסכימו להיכנע ולשלם באופן קבוע למוחמד ולאנשיו מחצית מיבוליהם כמס. קרב ח'ייבר שימש בעיני המוסלמים דגם ליחסים הרצויים בין יהודים ונוצרים לבין השלטון המוסלמי באימפריה המוסלמית. על-פי הדגם הזה, ליהודים, בהיותם אחד מ"עמי הספר" (أهل الكتاب) יש זכות לשבת בשלום בקרב המוסלמים, לקיים את מצוות דתם ואף לזכות בהגנת השלטון המוסלמי, ובלבד שהם מוכנים לקבל מעמד של "בני חסות" (أهل الذمّة) ולשלם מס גבוה.
אירועים בולטים בעולם > מלחמה ופוליטיקה > אירועים פוליטיים משמעותיים

16 ביולי 622 – מוחמד מתחיל את ההג'רה שלו ממכה למדינה. תחילת הלוח המוסלמי.
622 – הקמת המדינה המוסלמית הראשונה.
623 – דגוברט הראשון קיבל את ממלכת אוסטרזיה מאביו כלותאר השני.
629 – דגוברט הראשון ירש את אביו כלותאר השני כמלך נויסטריה. הוא העביר שטח אקיטן כממלכה עצמאית לאחיו כריברט השני.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

ציור של קרב בדר מתוך אפוס טורקי: עלי עורף את ראשו של נדר אבן אל-חרית בנוכחות מוחמד
ג'יין פרייזר

| --- | --- |

ג'יין פרייזר 2021
 לידה:  13 ביולי 1967 (בת 57) סנט אנדרוז, סקוטלנד סקוטלנד
 מדינה:  ארצות הברית ארצות הברית
 מקום מגורים:  מיאמי, פלורידה פלורידה
 פעילות בולטת:  בנקאית, מנכ"לית סיטיגרופ
 השכלה:  בוגרת מטעם ג'ירטון קולג', קיימברידג'  מוסמכת במנהל עסקים מטעם בית הספר לעסקים של אוניברסיטת הרווארד
 תקופת הפעילות:  מ-1990
 מקצוע:  אשת עסקים
 מעסיק:  סיטיגרופ 
 מפלגה:   המפלגה הדמוקרטית
 בן זוג:  אלברטו פידרה
 מספר צאצאים:  2
 
ג'יין פרייזר (באנגלית: Jane Fraser; נולדה ב-13 ביולי 1967) היא מנהלת בנקאות בריטית-אמריקאית. החל מחודש מרץ 2021 היא המנכ"לית של קבוצת בנק סיטיגרופ, הרביעי בגודלו בארצות הברית. היא למדה בגירטון קולג' אוניברסיטת קיימברידג' ובבית הספר לעסקים של הרווארד. היא עבדה בחברת הייעוץ מקינזי ושות' במשך עשר שנים. ב-2004 היא הצטרפה לסיטיגרופ לחטיבת שוק ההון של הבנק. ב-2019 היא נבחרה לתפקיד נשיאת סיטיגרופ ולמנכ"לית חטיבת הבנקאות הצרכנית שלה.
בספטמבר 2020 הודיע בנק סיטיגרופ שהוא מחפש מועמד או מועמדת להחלפת מייקל קורבט (אנ') כמנכ"ל סיטיגרופ בע"מ. בפברואר 2021, נבחרה ג'יין פרייזר והיא הפכה לאישה הראשונה שעמדה בראש בנק גדול בארצות הברית. היא נכללה ברשימת "הנשים החזקות ביותר בעסקים" של כתב העת פורצ'ן, בשנים 2014 ו-2015 ונחשבה "האישה מספר 1 " במשך שנתיים רצופות על ידי המגזין American Banker (אנ'). כמוכן, היא נחשבה לאישה השביעית הכי חזקה בעולם, על ידי עיתון העסקים פורבס לשנת 2022. נכון ליוני 2024 היא מכהנת כחברה במועצת הייצוא של נשיא ארצות הברית.
בגרות והשכלה

ג'יין פרייזר נולדה בסנט אנדרוז (אנ'), סקוטלנד. היא למדה בג'ירטון קולג', קיימברידג', מ-1985 עד 1988, וסיימה בתואר בוגר בכלכלה.
לאחר סיום הלימודים, מיולי 1988 עד יולי 1990, היא עבדה כאנליסטית של מיזוגים ורכישות בגולדמן זקס, לונדון. מאוגוסט 1990 עד יוני 1992 היא הייתה עמיתה ויועצת ניירות ערך מטעם Asesores Bursátiles, במדריד. בשנת 1992, היא נרשמה לבית הספר לעסקים של הרווארד וסיימה תואר מוסמך MBA במנהל עסקים בשנת 1994.
חברת מקינזי ושות'

בשנת 1994 הצטרפה פרייזר ל-McKinsey & Company. היא הועסקה בשירותים הפיננסיים ובאסטרטגיה גלובלית ובסופו של דבר היא נעשתה שותפה בחברה. בשש השנים הראשונות היא עבדה בניו יורק, ובארבע השנים האחרונות בלונדון. פרייזר עבדה במשרה חלקית בזמן שגידלה את ילדיה הקטנים.
משנת 1999 כתבה מאמרים על הגלובליזציה והייתה מחברת שותפה, עם עוד שלושה עובדים נוספים ממקינזי, בכתיבת הספר "מרוץ העולם: אסטרטגיות לבניית חברה גלובלית גדולה". הספר הכתיר את סיטיגרופ כמודל ל"מינוף עלויות פרודוקטיביות של מערכות עסקיות באתרים גאוגרפים שונים". כחלק מהמחקר של פרייזר עבור הספר, היא נסעה לסין, הונג קונג, אינדונזיה, סינגפור והודו כדי לראיין לקוחות של מקינזי על האתגרים הגלובליים שלהם. לאחר ששמעו את פרייזר מרצה אודות הספר, מנהל סיטיגרופ מייקל קליין הקדיש מספר שנים כדי לעודד אותה לעבור לסיטיגרופ, מה שעשתה בסופו של דבר ב-2004.
סיטיגרופ

ביולי 2004, סיטיגרופ שכרה את פרייזר שתעמוד בראש צוות אסטרטגיית לקוחות בחטיבת ההשקעות והבנקאות הגלובלית של סיטיגרופ. באוקטובר 2007, פרייזר קודמה לתפקיד ראש תחום אסטרטגיה, מיזוגים ורכישות עולמיים, תפקיד בו כיהנה עד מאי 2009. כהונתה כמנהלת גלובלית החלה במקביל למשבר הפיננסי של 2007–2009. פרייזר הייתה חלק מצוות ההנהלה ש"הופקד על ארגון מחדש של הקבוצה, הובלת מאמצי ההנדסה שלה, ביצוע השקעות וגיוס הון חדש".
ביוני 2009 היא קודמה לתפקיד למנכ"לית של Citi Private Bank. בעת קידומה היה הבנק בגירעון שנתי של כ-250 מיליון דולר; מצב זה נמשך במהלך כהונתה בת ארבע השנים. בין השינויים שיישמה היו, הורדה ביחס שבין מספר הבנקאים הפרטיים ללקוחות, כשהיעד היה של בנקאי אחד לכל 30 לקוחות, הסרת עמלות ונוסחאות מכירה לבנקאים.
במאי 2013 היא התבקשה להחליף את המנכ"ל הפורש של הבנק למשכנתאות CitiMortgage. אף על פי שידעה שהמהלך מהווה סיכון לקריירה שלה, היא נענתה לאתגר. הניהול שלה בחטיבת המשכנתאות של סיטיגרופ החל במקביל לירידה בביקוש למימון מחדש למחזור של משכנתאות ברחבי השוק, דבר שאילץ את הבנק למקד מחדש את מאמציו במכירת משכנתאות למגורים לרוכשי דירות. במסגרת צעדי יעול סיטיגרופ סגרה מספר משרדי משכנתאות בפריסה ארצית ופיטרה 1,000 עובדים, בספטמבר 2013 בלבד.
פחות משנה לאחר מכן, במרץ 2014, קודמה פרייזר לתפקיד מנכ"ל בנקאות צרכנות ומסחר בארצות הברית, במקומה של ססיליה סטיוארט, שהודיעה על פרישתה. באפריל 2015, היא מונתה לתפקיד מנכ"לית של סיטיגרופ אמריקה הלטינית, פעילות הכוללת אחריות על 24 מדינות. קידום זה הגיע בעקבות ארגון מחדש של מנהלי סיטיגרופ, שנבע בעקבות פרישתו של מנואל מדינה-מורה, מנכ"ל בנק הצרכנים העולמי של סיטיגרופ. מאחר שמטה סיטיגרופ אמריקה הלטינית היה ממוקם במיאמי, על פרייזר הוטל, "להנחיל תרבות ארגונית בדומה לתרבות הארגונית בארצות הברית בכל 24 מדינות אמריקה הלטינית בהן בנק סיטיגרופ פועל", מאז 2001. הבנק נקנס ב-2.2 מיליון דולר באשמת הונאה בשנת 2014. ראש Citibanamex, ארנסטו טורס קאנטו, שהמטה שלו במקסיקו סיטי, מקסיקו, מדווח ישירות לפרייזר.
באוקטובר 2019 מונתה פרייזר לנשיאת סיטיגרופ ולראש בנקאות הצרכנים הגלובלית (GCB), והייתה אחראית על כל עסקי הצרכנות של סיטיגרופ, כולל בנקאות קמעונאית וניהול עושר, כרטיסי אשראי, משכנתאות ותפעול טכנולוגי ב-19 שווקים.
סיטיגרופ > קידום לתפקיד מנכ"ל הקבוצה

בספטמבר 2020 הודיעה סיטיגרופ על פרישתו של המנכ"ל מייקל קורבט, שיכנס לתוקף בפברואר 2021. פרייזר מונתה להחליף את קורבט, והפכה למנכ"לית הראשונה של בנק השקעות בוול סטריט והמובילה את הבנק השלישי בגודלו בארצות הברית. פרייזר נקטה בגישה ייחודית לעבודה במהלך מגפת הקורונה בשונה ממנכ"לים עמיתים, תוך הקמת תוכניות קבועות המאפשרות לעובדים לעבוד מהבית בחלק מהימים בשבוע ומעניקה לעובדים גמישות מרבית בלוחות הזמנים שלהם בשונה מחברות אחרות בוול סטריט.
חברות בארגונים אחרים

במקביל לתפקידיה בסיטיגרופ, פרייזר הייתה סגנית יו"ר השותפות למען העיר ניו יורק וחברה במועצת היועצים של בית הספר לעסקים של הרווארד, במועצת הייעוץ העולמית של סטנפורד, במועדון הכלכלי של ניו יורק והמועצה ליחסי חוץ. פרייזר הובילה את צוות Citi Operations מאז 2021. היא הייתה גם חברה במועצת המנהלים של קרן Touch מ-2006 עד 2015.
הוקרה

בשנת 2015, פרייזר דורגה במקום ה-41 ברשימת 51 הנשים החזקות ביותר בעסקים על פי כתב העת Fortune, בשנת 2014, היא דורגה במקום ה־48. אמריקן בנקר כינה אותה "האישה מספר 1" ב-2014 והן ב-2015.
פרייזר נבחרה לרשימת פורבס-50 ב-2021; הרשימה מורכבת מיזמים, מנהיגים, מדענים ויוצרים בגיל שמעל גיל 50.
חיים אישיים

פרייזר נשואה ואם לשני בנים. בעלה אלברטו פידרה, בנקאי לשעבר ויליד קובה. ב-2008, הוא עזב את עבודתו כמנהל בנק באירופה במהלך המשבר הפיננסי כדי לטפל בילדיהם הקטנים.
באפריל 2021, במהלך הריאיון הראשון שלה בטלוויזיה כמנכ"לית Citigroup (ב-CNBC), חשפה פרייזר שלמרות המבטא הבריטי שלה, היא אמריקאית גאה ב-20 השנים האחרונות.
ב-26 במאי 2021, במהלך עדות בקונגרס בפני ועדת הבנקאות, השיכון והעניינים האורבניים של הסנאט של ארצות הברית, ציינה פרייזר בדברי הפתיחה שלה כמנכ"לית סיטיגרופ, שהיא הגיעה לראשונה לארצות הברית ב-1987 וקבלה את אזרחות ארצות הברית רק בשנת 2001.
עונת 2022/2023 בליגה הלאומית בכדורסל

| --- | --- |

 מספר משתתפות:  14
 זוכה:  מכבי עירוני רמת גן
 מספר משחקים:  עונה סדירה: 26 מחזורים פלייאוף: סדרת הטוב מ-5 בית תחתון: חמישה משחקים בשיטת ליגה.
 השחקן המצטיין:  ג'ימי הול (הפועל עפולה)
 מלך הסלים:  סטדמון למון (מכבי חיפה)  22.7 למשחק
 מלך הריבאונדים:  מייקל הוליפילד (הפועל חבל מודיעין)  15 למשחק
 מלך האסיסטים:  יוגב אוחיון (עירוני נהריה)  7.3 למשחק
 → 2021/20222023/2024 ←
 
עונת 2022/2023 בליגה הלאומית בכדורסל הייתה העונה ה-57 של הליגה השנייה בחשיבותה בכדורסל בישראל.
עקב צמצום הליגה בסיום העונה הקודמת בעונה זו שיחקו 14 קבוצות, 11 קבוצות ששיחקו בליגה בעונה הקודמת, ואליהן הצטרפו היורדת מליגת העל, מכבי ראשון לציון ושתי העולות מהליגה הארצית מכבי רחובות ואליצור שומרון. שיטת המשחקים בעונה זו הייתה זהה לעונה הקודמת כאשר כל קבוצה נפגשה לצמד מפגשים מול כל יריבה בשיטת בית-חוץ סך הכל 26 לכל קבוצה, בסיום העונה הסדירה חולקה הליגה לשתיים, כאשר הקבוצות במקומות 1–8 העפילו לפלייאוף העליון, והקבוצות במקומות 9–14 התחרו בסיבוב פנימי נוסף בפלייאוף התחתון. בסיום עונה זו היו 2 יורדות לליגה הארצית ו-2 העפילו לליגת העל.
קבוצות

| קבוצה | עיר | אולם ביתי | מושבים |
| --- | --- | --- | --- |
| א.ס. רמת השרון | רמת השרון | קריית יערים | 900 |
| אליצור "איתו" אשקלון | אשקלון | היכל הספורט העירוני אשקלון | 3,000 |
| אליצור נתניה | נתניה | אולם ישורון | 1,000 |
| אליצור שומרון | מועצה אזורית שומרון | מרכז לידר, גני תקווה  | 1,000 |
| הפועל חבל מודיעין | מועצה אזורית חבל מודיעין | אולם ספורט נחשון | 370 |
| הפועל עפולה | עפולה | אולם עירוני עפולה עלית | 1,000 |
| הפועל רמת-גן גבעתיים | רמת גן וגבעתיים | אולם זיסמן | 1,500 |
| מכבי חיפה | חיפה | היכל הספורט רוממה | 5,000 |
| מכבי מעלה אדומים | מעלה אדומים | היכל הספורט מעלה אדומים | 498 |
| מכבי עירוני רעננה | רעננה | מטרו ווסט רעננה | 1,668 |
| עירוני נהריה | נהריה | עין שרה | 2,500 |
| מכבי ראשון לציון | ראשון לציון | בית מכבי | 2,500 |
| מכבי עירוני רמת גן | רמת גן | אולם זיסמן | 1,500 |
| מכבי רחובות | רחובות | אולם ברזילי | 700 |
↑  אולמה הביתי של הקבוצה בכפר תפוח אינו עומד בתקן המינימום לליגה הלאומית
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנות חסות ראשית |
| --- | --- | --- | --- | --- | --- |
| א.ס. רמת השרון | אלון שפר | גיא קנטור | עמית ביר-כץ | Macron | ירק השדה |
| אליצור "איתו" אשקלון | מיכאל שרביט | דוד אלהרר | רביב פיטשון | Peak | LSports |
| אליצור נתניה | אבידן נגר | רובן נייברגר | איתן בורג | Peak | בריגה נדל"ן |
| אליצור שומרון | מאיר ברכיה | דרור כהן | חן אחרק | Peak | —— |
| הפועל חבל מודיעין | עובד שטח | מיקי גורקה | שמואל מלכוב | Starter | מגה אור החזקות |
| הפועל עפולה | עיריית עפולה | רועי פרל | רועי נציה | ריבוק | —— |
| הפועל רמת גן/גבעתיים | קבוצת אוהדים | מתן חרוש | גיל נויוביץ' | AND1 | אורדונס |
| מכבי חיפה | אילן בק | ערן גמזו | דניאל קופרברג | Peak | Next Urban |
| מכבי מעלה אדומים | עיריית מעלה אדומים | יאיר גביריץ | שמחה הלפרט | פילה | —— |
| מכבי עירוני רעננה | דרור גרבינסקי | יהוא אורלנד | ג'ייסון סיגרס | ריבוק | PRO BALL SPORTS |
| עירוני נהריה | צביאל רובין | שי סגלוביץ' | יוגב אוחיון | KELMA | גשם החזקות |
| מכבי ראשון לציון | יוסי מולדבסקי | אבי סוכר | איגור נסטרנקו | Peak | אפי קפיטל נדל"ן |
| מכבי עירוני רמת גן | חן שניידרמן | שמוליק ברנר | בן אלטיט | AND1 | טאץ' ביטוח דיגיטלי |
| מכבי רחובות | אסף פרנק | קובי חסון | שי גואטה | Derby | מובילי נ.ו.ע. |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום | מאמן נכנס | תאריך המינוי |
| --- | --- | --- | --- | --- | --- | --- |
| הפועל רמת גן/גבעתיים | עמית תמיר | פוטר | 28 בנובמבר 2022 | 10 (5-2) | מתן חרוש | 28 בנובמבר 2022 |
| הפועל חבל מודיעין | יהוא אורלנד | הסכם משותף | 15 בדצמבר 2022 | 14 (10-0) | מיקי גורקה | 15 בדצמבר 2022 |
| מכבי עירוני רמת גן | יניב בורגר | הסכם משותף | 21 בינואר 2023 | 9 (8-7) | שמוליק ברנר | 22 בינואר 2023 |
| מכבי ראשון לציון | נדב זילברשטיין | פוטר | 2 בפברואר 2023 | 4 (6-11) | נתי כהן | 8 בפברואר 2023 |
| אליצור "איתו" אשקלון | אבי סוכר | התפטר/פוטר | 17 בפברואר 2023 | 2 (6-14) | דוד אלהרר | 7 במארס 2023 |
| מכבי עירוני רעננה | ניר קפלן | הסכם משותף | 22 במרץ 2023 | 7 (12-12) | יהוא אורלנד | 22 במרץ 2023 |
| מכבי חיפה | עופר רחימי | התפטר | 3 באפריל 2023 | 10 (15-11) | ערן גמזו | 3 באפריל 2023 |
| מכבי ראשון לציון | נתי כהן | פוטר | 7 באפריל 2023 | רבע גמר הפלייאוף (1-0) | אבי סוכר | 9 באפריל 2023 |
| הפועל חבל מודיעין | מיקי גורקה | הסכם משותף | 12 באפריל 2023 | 13 (20-8) |  |  |
טבלת הליגה > עונה סדירה

|  | קבוצה | משחקים | ניצחונות | הפסדים | זכות | חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | הפועל עפולה | 26 | 19 | 7 | 2119 | 1945 | 174+ | 45 | שלב הפלייאוף |
| 2. | מכבי עירוני רמת גן | 26 | 17 | 9 | 2105 | 2018 | 87+ | 43 | שלב הפלייאוף |
| 3. | אליצור "איתו" אשקלון | 26 | 17 | 9 | 2243 | 2156 | 87+ | 43 | שלב הפלייאוף |
| 4. | אליצור נתניה | 26 | 17 | 9 | 2203 | 2066 | 137+ | 43 | שלב הפלייאוף |
| 5. | עירוני נהריה | 26 | 16 | 10 | 2089 | 1921 | 168+ | 42 | שלב הפלייאוף |
| 6. | מכבי ראשון לציון | 26 | 16 | 10 | 2097 | 2028 | 69+ | 42 | שלב הפלייאוף |
| 7. | א.ס. רמת השרון | 26 | 14 | 12 | 2294 | 2305 | 11- | 40 | שלב הפלייאוף |
| 8. | מכבי עירוני רעננה | 26 | 13 | 13 | 2206 | 2192 | 14+ | 39 | שלב הפלייאוף |
| 9. | מכבי מעלה אדומים | 26 | 12 | 14 | 2092 | 2132 | 40- | 38 | משחקי הבית התחתון |
| 10. | מכבי חיפה | 26 | 11 | 15 | 2166 | 2229 | 63- | 37 | משחקי הבית התחתון |
| 11. | מכבי רחובות | 26 | 9 | 17 | 2015 | 2106 | 91- | 35 | משחקי הבית התחתון |
| 12. | אליצור שומרון | 26 | 9 | 17 | 2093 | 2170 | 77- | 35 | משחקי הבית התחתון |
| 13. | הפועל חבל מודיעין | 26 | 8 | 18 | 2132 | 2299 | 167- | 34 | משחקי הבית התחתון |
| 14. | הפועל רמת גן/גבעתיים | 26 | 4 | 22 | 2071 | 2358 | 287- | 30 | משחקי הבית התחתון |
פלייאוף עליון > רבע הגמר

8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב מחמש, כשהקבוצה המדורגת גבוה יותר אירחה את המשחק הראשון, השלישי והחמישי (במידת הצורך), המדורגת נמוך יותר אירחה את המשחק השני והרביעי (במידת הצורך).
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| הפועל עפולה | 3–2 | מכבי עירוני רעננה | 80–84 | 83–63 | 75–68 | 82–85 | 82–64 |
| מכבי עירוני רמת גן | 3–1 | א.ס. רמת השרון | 86–85 | 100–101 | 88–85 | 87-94 |  |
| אליצור "איתו" אשקלון | 3–2 | מכבי ראשון לציון | 75–61 | 66–75 | 82–78 | 77–86 | 84–58 |
| אליצור עירוני נתניה | 3–1 | עירוני נהריה | 91–58 | 74–73 | 102–106 | 74–62 |  |
פלייאוף עליון > חצי גמר

ארבע המעפילות משלב רבע הגמר התמודדו בסדרת הטוב מחמישה כשהקבוצה המדורגת גבוה יותר אירחה את המשחק הראשון, השלישי והחמישי (במידת הצורך) המדורגת נמוך יותר אירחה את המשחק השני והרביעי (במידת הצורך). המנצחת בסדרה הראשונה (מקום ראשון-מקום שמיני) התמודדה נגד המנצחת בסדרה הרביעית (מקום רביעי-מקום חמישי) ואילו המנצחת בסדרה השנייה (מקום שני-מקום שביעי) התמודדה נגד המנצחת בסדרה השלישית (מקום שלישי-מקום שישי). על פי הסכמה בין איגוד הכדורסל לבין מנהלת הליגה על הרחבת לליגת העל שתי המנצחות העפילו לליגת העל.
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| הפועל עפולה | 3–2 | אליצור עירוני נתניה | 80–62 | 67–85 | 77–65 | 69–85 | 78–68 |
| מכבי עירוני רמת גן | 3–2 | אליצור "איתו" אשקלון | 79–76 | 85–87 | 89–78 | 79–83 (ה) | 93–81 |
פלייאוף עליון > גמר

שתי המנצחות בסדרות חצי הגמר העפילו לליגת העל ובגמר ושיחקו על תואר אלופת הליגה הלאומית.
| 0 | 1 | 2 | 3 | 4 |
| --- | --- | --- | --- | --- |
| 22 במאי 2023 | הפועל עפולה | 66‏–69 | מכבי עירוני רמת גן | אולם עירוני, עפולה |
| 20:00 | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 400 שופטים: צחי הבדלי  אלי מרון יואב לובושיץ |
|  | הול 17 נקודות גולדנברג 9 ריבאונדים  ז'ורנו 4 אסיסטים   הול 2 חטיפות |  | טרידוול 16 נקודות טרידוול 13 ריבאונדים  אהרוני 3 אסיסטים   כהן 2 חטיפות |  |
הבית התחתון

שש הקבוצות שסיימו את הליגה במקומות 9–14 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 יזכו לארח שלושה משחקי בית. 2 הקבוצות שיסיימו במקומות האחרונים ירדו לליגה הארצית. בתחילה נקבע כי 4 קבוצות ירדו לטובת צמצום הליגה אך ב-23 באוגוסט 2022 פורסם כי רק 2 קבוצות ירדו.
|  | קבוצה | משחקים | ניצחונות | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| 9. | מכבי חיפה | 31 | 16 | 15 | 2682 | 2692 | 10- | 47 |
| 10. | מכבי מעלה אדומים | 31 | 14 | 17 | 2520 | 2558 | 38- | 45 |
| 11. | מכבי רחובות | 31 | 13 | 18 | 2413 | 2489 | 76- | 44 |
| 12. | אליצור שומרון | 31 | 12 | 19 | 2520 | 2569 | 49- | 43 |
| 13. | הפועל חבל מודיעין | 31 | 9 | 22 | 2587 | 2761 | 174- | 40 |
| 14. | הפועל רמת גן/גבעתיים | 31 | 4 | 27 | 2466 | 2844 | 378- | 35 |
פרסים > מצטיין המחזור

| מחזור | שחקן | קבוצה | מדד |
| --- | --- | --- | --- |
| 2 | ישראל אייל שולמן | אליצור שומרון | 41 |
| 3 | ארצות הברית טוראליאן פיצ'פטריק | הפועל עפולה | 38 |
| 5 | ישראלעידו שבת | מכבי מעלה אדומים | 33 |
| 6 | ארצות הברית אלונזו קולמון | מכבי רחובות | 40 |
| 7 | ארצות הברית קווין קייפרס (1) | מכבי עירוני רמת גן | 40 |
| 8 | ארצות הברית תומאס ג'פסון | אליצור "איתו" אשקלון | 39 |
| 9 | ארצות הברית אדי אקיור | מכבי מעלה אדומים | 41 |
| 10 | ארצות הבריתישראלאלייז'ה הירש | מכבי עירוני רמת גן | 35 |
| 11 | ישראל בן שרף | אליצור נתניה | 34 |
| 12 | ישראל איתן בורג | אליצור נתניה | 33 |
| 13 | ישראל שי גואטה | מכבי רחובות | 21 |
| 14 | ישראל עמית עבו (1) | א.ס. רמת השרון | 44 |
| 16 | ישראל שמואל מלכוב | הפועל חבל מודיעין | 33 |
| 18 | ישראל גל שטרנברג | אליצור שומרון | 24 |
| 19 | ארצות הבריתמייקל הוליפילד (1) | הפועל חבל מודיעין | 41 |
| 20 | ארצות הבריתמייקל הוליפילד (2) | הפועל חבל מודיעין | 51 |
| 21 | ארצות הבריתדימיטריוס טרידוול | הפועל רמת-גן גבעתיים | 45 |
| 22 | ארצות הבריתג'ייסון סיגרס | מכבי עירוני רעננה | 44 |
| 23 | ארצות הבריתקרון דשילס | הפועל חבל מודיעין | 30 |
| 24 | ישראל עמית עבו (2) | א.ס. רמת השרון | 38 |
| 25 | ארצות הברית קווין קייפרס (2) | מכבי עירוני רמת גן | 42 |
בחלק מהמחזורים לא נבחר שחקן או חמישייה
פרסים > פרסים חודשיים > השחקן הזר של החודש

| חודש | שחקן | קבוצה | נק' | מדד |
| --- | --- | --- | --- | --- |
| אוקטובר | ארצות הברית טוראליאן פיצ'פטריק | הפועל עפולה | 17 | 18 |
| נובמבר | ארצות הבריתאדי אקיור | מכבי מעלה אדומים | 17 | 22.6 |
| דצמבר | ארצות הבריתג'ימי הול | הפועל עפולה | 24.5 | 33 |
| ינואר | ארצות הבריתג'יילן קאנטי | מכבי עירוני רעננה | 14.8 | 22.7 |
| פברואר | ארצות הבריתמייקל הוליפילד | הפועל חבל מודיעין | 22.5 | 36.8 |
פרסים > פרסים חודשיים > השחקן הישראלי של החודש

| חודש | שחקן | קבוצה | נק' | מדד |
| --- | --- | --- | --- | --- |
| אוקטובר | יונתן מור | מכבי ראשון לציון | 20.7 | 23.6 |
| נובמבר | תומר אסייג | הפועל עפולה | 16.2 | 14.8 |
| דצמבר | ווילי וורקמן | מכבי עירוני רעננה | 17.8 | 26.6 |
| ינואר | איתן בורג | אליצור נתניה | 16.8 | 20 |
| פברואר | עמית עבו | א.ס. רמת השרון | 17 | 18.6 |
פרסים > פרסים חודשיים > מאמן החודש

| חודש | מאמן | קבוצה | נ–ה |
| --- | --- | --- | --- |
| אוקטובר | ישראל אבי סוכר | אליצור "איתו" אשקלון | 3 - 0 |
| נובמבר | ישראלנדב זילברשטיין | מכבי ראשון לציון | 4 - 1 |
| דצמבר | ישראלשי סגלוביץ' | עירוני נהריה | 4 - 0 |
| ינואר | ישראלניר קפלן | מכבי עירוני רעננה | 3 - 1 |
| פברואר | ישראלמיקי גורקה | הפועל חבל מודיעין | 3 - 1 |
פרסים > השחקן הזר של הסיבוב

| סיבוב | שחקן | קבוצה | נק' | מדד |
| --- | --- | --- | --- | --- |
| 1 | ארצות הברית אדי אקיור | מכבי מעלה אדומים | 20.8 | 27.8 |